Kaukón (syn Lykaóna)

Kaukón (Kaukón) je v gréckej mytológii syn arkádskeho kráľa Lykaóna.Apollodoros, Bibliotheca, 3,8,1.

Kaukón bol jedným z pädesiatich synov Lykaóna, ktorých mal so svojimi manželkami, alebo družkami. Lykaón vládol v arkádskom meste Lykosúry. Antický autor Apollodoros uvádza, že keď Lykaón a jeho synovia prekročili všetky medze pýchy a bezbožnosti, navštívil ich v podobe obyčajného pocestného najvyšší boh Zeus, aby sa sám presvedčil o ich vine. Lykaón ho pozval na večeru a predložil mu jedlo z upečeného človeka. Zeus to ale poznal skôr, ako začal jesť a okamžite ich potrestal. Lykaóna a jeho synov na mieste pozabíjal bleskami. Zomreli všetci okrem najmladšieho Nyktima, ktorý v poslednej chvíli chytil Dia za ruku a jeho hnev tak utíšil.

Pausanias, ktorý v druhom storočí navštívil élidské mesto Lepreos zaznamenal, že videl hrobku Kaukóna, na ktorej stála socha muža držiaca lýru.Pausanias, Periégésis tés Hellados, 5,5,5.

 Referencie a bibliografia 

Kategória:Postavy gréckej mytológie